CELEX: 32014R0277
Language: sl
Date: 2014-03-19 00:00:00
Title: Izvedbena uredba Komisije (EU) št. 277/2014 z dne 19. marca 2014 o odstopanju od Uredbe Sveta (ES) št. 1967/2006 glede najmanjše oddaljenosti od obale in najmanjše morske globine za ribolov z vlečnimi mrežami tipa „volantina“ v teritorialnih vodah Slovenije

20.3.2014   
            
            
               SL
            
            
               Uradni list Evropske unije
            
            
               L 82/1
            
         
      IZVEDBENA UREDBA KOMISIJE (EU) št. 277/2014
   z dne 19. marca 2014
   o odstopanju od Uredbe Sveta (ES) št. 1967/2006 glede najmanjše oddaljenosti od obale in najmanjše morske globine za ribolov z vlečnimi mrežami tipa „volantina“ v teritorialnih vodah Slovenije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1967/2006 z dne 21. decembra 2006 o ukrepih za upravljanje za trajnostno izkoriščanje ribolovnih virov v Sredozemskem morju (1) in zlasti člena 13(5) Uredbe,
   ob upoštevanju naslednjega:
   
               (1)
            
            
               Člen 13(1) Uredbe (ES) št. 1967/2006 prepoveduje uporabo vlečnega orodja znotraj pasu 3 navtičnih milj od obale oziroma do izobate 50 m, kadar je ta globina dosežena na krajši razdalji od obale.
            
         
               (2)
            
            
               Na zahtevo države članice lahko Komisija odobri odstopanje od člena 13(1) Uredbe (ES) št. 1967/2006, pod pogojem, da so izpolnjeni določeni pogoji iz člena 13(5) in (9).
            
         
               (3)
            
            
               Komisija je 8. februarja 2013 od Slovenije prejela zahtevek za odstopanje od prvega pododstavka člena 13(1) navedene uredbe, in sicer za uporabo plovil z vlečnimi mrežami tipa „volantina“ v teritorialnih vodah Slovenije na manj kot 50 metrih globine na območju med 1,5 in 3 navtičnimi miljami od obale.
            
         
               (4)
            
            
               Zahtevek zadeva tista plovila, ki se že več kot pet let ukvarjajo z ribištvom in izvajajo načrt upravljanja, ki ga je Slovenija sprejela dne 13. februarja 2014 (2) v skladu s členom 19(2) Uredbe (ES) št. 1967/2006. Ta plovila so vključena v seznam, ki je bil Komisiji sporočen v skladu z zahtevami iz člena 13(9) Uredbe (ES) št. 1967/2006.
            
         
               (5)
            
            
               Načrt upravljanja zagotavlja, da se ribolovni napor v prihodnosti ne bo povečal, saj se bodo ribolovna dovoljenja izdajala samo za določenih 12 plovil, ki jih je Slovenija že pooblastila za ribolov, s skupnim ribolovnim naporom 178 bruto ton.
            
         
               (6)
            
            
               Slovenija je predložila posodobljene znanstvene in tehnične utemeljitve za odstopanje.
            
         
               (7)
            
            
               Znanstveni, tehnični in gospodarski odbor za ribištvo (STECF) je na plenarni seji, ki je potekala od 8. do 12. aprila 2013, ocenil odstopanje, ki ga je zahtevala Slovenija, in z njim povezan osnutek načrta upravljanja.
            
         
               (8)
            
            
               Odstopanje, ki ga je zahtevala Slovenija, izpolnjuje pogoje iz člena 13(5) in (9) Uredbe (ES) št. 1967/2006.
            
         
               (9)
            
            
               Zlasti je to odstopanje utemeljeno s posebnimi geografskimi ovirami, saj teritorialne vode Slovenije na nobeni točki ne dosežejo globine 50 metrov. Zato se pridnene vlečne mreže, vključno s tistimi tipa „volantina“, trenutno uporabljajo izključno zunaj območja, oddaljenega od obale za 3 milje, kjer so ribolovna območja občutno omejena z območjem, namenjenim trgovskim plovnim potem.
            
         
               (10)
            
            
               Ribolova z vlečno mrežo tipa „volantina“ ni mogoče opravljati z drugimi orodji, prav tako nima znatnega vpliva na morsko okolje, vključno z zaščitenimi habitati, in ne ovira dejavnosti plovil, ki lovijo z orodji, ki niso vlečne mreže, potegalke ali podobne vlečne mreže.
            
         
               (11)
            
            
               Odstopanje, ki ga je zahtevala Slovenija, se nanaša na omejeno število plovil, in sicer le 12 plovil. Registrske številke teh plovil so navedene v načrtu upravljanja.
            
         
               (12)
            
            
               Zadevne ribolovne dejavnosti izpolnjujejo zahteve iz člena 4, člena 8(1)(h) in člena 9(3) Uredbe (ES) št. 1967/2006. Ribolov plovil z vlečnimi mrežami tipa „volantina“ ureja slovenski načrt upravljanja, s čimer se zagotavlja, da so ulovi vrst iz Priloge III k Uredbi (ES) št. 1967/2006 minimalni.
            
         
               (13)
            
            
               Plovila z vlečnimi mrežami tipa „volantina“ ne lovijo glavonožcev.
            
         
               (14)
            
            
               Slovenski načrt upravljanja vključuje ukrepe za spremljanje ribolovnih dejavnosti v skladu s tretjim pododstavkom člena 13(9) Uredbe (ES) št. 1967/2006 ter členov 14 in 15 Uredbe Sveta (ES) št. 1224/2009 (3).
            
         
               (15)
            
            
               Zato bi bilo treba zahtevano odstopanje odobriti –
            
         
               (16)
            
            
               Slovenija bi morala Komisiji pravočasno poročati v skladu z načrtom spremljanja, ki ga določa slovenski načrt upravljanja.
            
         
               (17)
            
            
               Določiti bi bilo treba omejitev trajanja odstopanja, da se lahko v primeru, če iz poročila, predloženega Komisiji, izhaja, da je stanje ohranjenosti lovljenega staleža slabo, nemudoma sprejmejo popravni ukrepi v zvezi z upravljanjem ter da se lahko izboljša znanstvena podlaga in s tem tudi načrt upravljanja.
            
         
               (18)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Odstopanje
   Člen 13(1) Uredbe (ES) št. 1967/2006 se ne uporablja v teritorialnih vodah Slovenije, ne glede na globino, na območju med 1,5 in 3 navtičnimi miljami od obale za vlečne mreže tipa „volantina“, ki se uporabljajo na plovilih:
   
               (a)
            
            
               z registrsko številko, navedeno v slovenskem načrtu upravljanja,
            
         
               (b)
            
            
               ki se že več kot pet let ukvarjajo z ribištvom in ne povzročajo povečanja ribolovnega napora v prihodnosti, ter
            
         
               (c)
            
            
               ki imajo dovoljenje za ribolov in izvajajo načrt upravljanja, ki ga je Slovenija sprejela v skladu s členom 19(2) Uredbe (ES) št. 1967/2006.
            
         Člen 2
   Načrt spremljanja in poročanje
   Slovenija Komisiji v treh letih od začetka veljavnosti te uredbe predloži poročilo, ki ga pripravi v skladu z načrtom spremljanja, določenim v načrtu upravljanja iz člena 1(c).
   Člen 3
   Začetek veljavnosti in obdobje uporabe
   Ta uredba začne veljati tretji dan po objavi v Uradnem listu Evropske unije.
   
   Uporablja se do 23. marca 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. marca 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 36, 8.2.2007, str. 6.
   
      (2)  Sklep št. 34200-2/2014/4 z dne 13. februarja 2014.
   
      (3)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).